
ДО                                                                                                    Изх. № 9400-0-11057
М. Т. ВАСИЛЕВА                                                                                      14.08.25 г.
УЛ. „ВАСИЛ КЪНЧОВ“ № **, АП. ***
ГРАД ВРАЦА 3000
 УВАЖАЕМА ГОСПОЖО ВАСИЛЕВА,

По силата на последно издадена настанителна Заповед № 269/19.02.2025 г. на Кмета на Община Враца и сключен въз основа на нея договор за наем № 139 от 19.02.2025 г., Ви е предоставено общинско жилище, находящо се в гр. Враца, ул. „Васил Кънчов” № **, ап. ***. Срокът за настаняване, определен в заповедта и сключения въз основа на нея договор е изтекъл на 31.07.2025 г., като съгласно чл. 2, ал. 2 от същия, с изтичането на договорения срок, наемните правоотношения се прекратяват и наемателят е длъжен да освободи наетото жилище в срок до един месец. Изрично в заповедта и договора е посочено, че жилището се предоставя при условията на чл. 45, ал. 1, т. 2 от Закона за общинската собственост и чл. 33 във връзка с чл. 32, ал. 1, т. 2 от Наредбата за условията и реда за управление и разпореждане с общинските жилища /НУРУРОЖ/ т.е. като резервно. В резервните жилища се настаняват под наем за срок не по-дълъг от две години лица, жилищата на които са станали негодни за обитаване в резултат на природни и стихийни бедствия и аварии или са застрашени от самосрутване и лица, в семействата на които са налице остри социални или здравословни проблеми.

Вие сте настанявана в общинско жилище, още през 2003 г., като наемното правоотношение е многократно подновявано през годините и то повече от допустимото. Целта на предоставяне на общински жилища под наем е да бъде оказана временна помощ на лица и семейства, за които са налице съответните здравословни и социални проблеми. Тази временна помощ не освобождава лицата от задължението да полагат усилия и намерят възможности за преодоляване на така възникналите за тях проблеми, и категорично не означава осигуряване на доживотно ползване на предоставено под наем общинско жилище от страна на наемателя и членовете на неговото семейство. 
            Същевременно Вие сте обитавали гореописаното общинско жилище повече от 22 години, като за това време не сте предприела каквито и да било мерки за разрешаване на своите жилищни нужди, а разчитате на непрестанно подновяване на наемното си правоотношение.
С оглед всичко изложено до тук, с настоящото Ви уведомявам /съгласно изискването на чл. 26 от Административнопроцесуалния кодекс/, че Община Враца започва административно производство по издаване на заповед за прекратяване на наемните правоотношения поради изтичане срока за настаняване, съгласно чл. 37, ал. 1, т. 6 от Наредбата за условията и реда за управление и разпореждане с общинските жилища. 

Съгласно изискването на чл. 34 от Административнопроцесуалния кодекс, може да се         запознаете с преписката в административната сграда на община Враца, на ул. „Стефанаки Савов“ № 6, ет. 2, стая № 41, всеки работен ден от 08:00 ч. до 17:00 ч. и в 3 /три/-дневен срок от получаване на настоящото уведомление може да представите писмени обяснения и възражения по процедурата. 

За допълнителна информация

тел.: 0879 96 89 88 и 0879 96 89 87 – Дирекция „Общинска собственост“

